CELEX: 32020D2152
Language: fi
Date: 2020-12-17 00:00:00
Title: Komission päätös (EU) 2020/2152, annettu 17 päivänä joulukuuta 2020, Euroopan unionin energia-alan sääntelyviranomaisten yhteistyövirastolle Euroopan parlamentin ja neuvoston asetuksen (EU) N:o 1227/2011 mukaisesti raportoitavien tietojen keräämisestä, käsittelystä, prosessoinnista ja analysoinnista suoritettavista maksuista (ETA:n kannalta merkityksellinen teksti)

18.12.2020   
               
               
                  FI
               
               
                  Euroopan unionin virallinen lehti
               
               
                  L 428/68
               
            
         KOMISSION PÄÄTÖS (EU) 2020/2152,
         annettu 17 päivänä joulukuuta 2020,
         Euroopan unionin energia-alan sääntelyviranomaisten yhteistyövirastolle Euroopan parlamentin ja neuvoston asetuksen (EU) N:o 1227/2011 mukaisesti raportoitavien tietojen keräämisestä, käsittelystä, prosessoinnista ja analysoinnista suoritettavista maksuista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan unionin energia-alan sääntelyviranomaisten yhteistyöviraston perustamisesta 5 päivänä kesäkuuta 2019 annetun Euroopan parlamentin ja neuvoston asetuksen (EU) 2019/942 (1) ja erityisesti sen 32 artiklan 2 kohdan,
         sekä katsoo seuraavaa:
         
                     (1)
                  
                  
                     Avoin ja oikeudenmukainen kilpailu sähkön ja kaasun sisämarkkinoilla sekä tasapuolisten toimintaedellytysten varmistaminen markkinaosapuolille edellyttää energian tukkumarkkinoiden eheyttä ja tarkasteltavuutta. Euroopan parlamentin ja neuvoston asetuksessa (EU) N:o 1227/2011 (2) luodaan kattava kehys tämän tavoitteen saavuttamiseksi.
                  
               
                     (2)
                  
                  
                     Asetuksessa (EU) N:o 1227/2011 velvoitetaan Euroopan unionin energia-alan sääntelyviranomaisten yhteistyövirasto, jäljempänä ’virasto’, seuraamaan energian tukkumarkkinoita, jotta niiden tehokas valvonta varmistetaan tiiviissä yhteistyössä kansallisten sääntelyviranomaisten ja muiden kansallisten viranomaisten kanssa. Asetuksen (EU) 2019/942 32 artiklan 1 kohdan b alakohdassa otetaan käyttöön maksut, joilla parannetaan viraston rahoitusta ja katetaan tähän seuranta- ja valvontatehtävään liittyvät kustannukset. Viraston käytettävissä olevan rahoituksen lisäämisen on tarkoitus myös mahdollistaa se, että virasto voi parantaa niiden palvelujen laatua, joita se tarjoaa tietoja toimittaville tahoille ja tarvittaessa markkinaosapuolille yleensä.
                  
               
                     (3)
                  
                  
                     Lainsäätäjä vahvistaa asetuksen (EU) 2019/942 32 artiklassa maksujärjestelmän soveltamisalan ja perusperiaatteet sekä antaa komissiolle tehtäväksi vahvistaa maksut ja niiden maksutavan.
                  
               
                     (4)
                  
                  
                     Asetuksen (EU) 2019/942 32 artiklan 2 kohdan mukaisesti järjestettiin julkinen kuuleminen, ja viraston johtokuntaa ja sääntelyneuvostoa kuultiin. Julkista kuulemista täydennettiin sidosryhmien työpajalla, johon kutsuttiin kaikki ne, joita maksujärjestelmä mahdollisesti koskee, sekä näitä tahoja tai muita markkinaosapuolia edustavat järjestöt.
                  
               
                     (5)
                  
                  
                     Komission delegoidussa asetuksessa (EU) 2019/715 (3) vahvistetaan varainhoidon puiteasetus sellaisia elimiä varten, jotka unioni on perustanut Euroopan unionin toiminnasta tehdyn sopimuksen ja Euroopan atomienergiayhteisön perustamissopimuksen mukaisesti ja joilla on oikeushenkilöllisyys ja jotka saavat rahoitusta talousarviosta. Virasto on tällainen elin, ja se on delegoidun asetuksen (EU) 2019/715 vaatimusten mukaisesti hyväksynyt omat varainhoitosääntönsä eli viraston varainhoitoasetuksen (4), joka ei poikkea delegoidun asetuksen (EU) 2019/715 mukaisista säännöistä.
                  
               
                     (6)
                  
                  
                     Viraston ohjelma-asiakirja, joka on laadittu asetuksen (EU) 2019/942 20 artiklan ja viraston varainhoitoasetuksen 32 artiklan mukaisesti, sisältää vuotuisen ja monivuotisen ohjelmasuunnittelun, ja siinä esitetään yksityiskohtaisesti viraston tehtävät ja näihin tehtäviin käytettävät resurssit. Sen vuoksi on tarkoituksenmukaista käyttää ohjelma-asiakirjaa niiden kustannusten yksilöimiseen, jotka kelpaavat asetuksen (EU) 2019/942 32 artiklan 1 kohdan b alakohdan mukaisilla maksuilla katettaviksi.
                  
               
                     (7)
                  
                  
                     Maksuilla katettaviksi kelpaaviin kustannuksiin olisi kuuluttava kustannukset, joita virastolle aiheutuu komission täytäntöönpanoasetuksen (EU) N:o 1348/2014 (5) mukaisesta tiedonkeruusta, mutta myös muista asetuksen (EU) N:o 1227/2011 mukaisista tehtävistä tai toimista, joihin liittyy kerättyjen tietojen käsittelyä, prosessointia ja analysointia energian tukkumarkkinoiden eheyden ja tarkasteltavuuden varmistamiseksi. Komissio antaa asetuksen (EU) 2019/942 20 artiklan mukaisesti lausunnon viraston ohjelma-asiakirjan luonnoksesta, mukaan lukien viraston ehdotukset siitä, mitkä kustannukset kelpaavat maksuilla katettaviksi.
                  
               
                     (8)
                  
                  
                     Asetuksen (EU) 2019/942 31 artiklan mukaisesti viraston rahoituksen olisi tultava pääasiassa unionin yleisestä talousarviosta. Sen vuoksi maksuista saatavat tulot eivät saisi ylittää virastolle unionin talousarviosta maksettavaa rahoitusosuutta.
                  
               
                     (9)
                  
                  
                     Jotta olisi läpinäkyvää, että maksuja käytetään ainoastaan maksuilla katettaviksi kelpaavien kustannusten kattamiseen ja että virasto saa edelleen rahoituksensa pääasiassa unionin yleisestä talousarviosta, viraston varainhoitoasetuksen 48 artiklan mukaisesti laaditussa konsolidoidussa vuotuisessa toimintakertomuksessa olisi annettava tiedot eri tulonlähteistä ja tulojen käytöstä.
                  
               
                     (10)
                  
                  
                     Jäsenvaltioiden sääntelyviranomaisten on asetuksen (EU) N:o 1227/2011 9 artiklan mukaisesti rekisteröitävä markkinaosapuolet. Tiedot ilmoittavia osapuolia, joita kutsutaan myös rekisteröidyiksi raportointimekanismeiksi, ovat markkinaosapuolet tai markkinaosapuolten puolesta tiedot ilmoittavat tahot, jotka täyttävät tietojen ilmoittamista koskevat tekniset ja organisaatiota koskevat vaatimukset tehokkaan, toimivan ja turvallisen tietojenvaihdon ja -käsittelyn varmistamiseksi asetuksen (EU) N:o 1227/2011 8 artiklan ja täytäntöönpanoasetuksen (EU) N:o 1348/2014 mukaista tietojen ilmoittamista varten. Rekisteröidyt raportointimekanismit on rekisteröitävä suoraan virastossa, joten maksujen olisi langettava niille.
                  
               
                     (11)
                  
                  
                     Rekisteröidyille raportointimekanismeille lähetettävien laskujen olisi sisällettävä tiedot siitä, miten maksu on määritetty, jotta rekisteröidylle raportointimekanismille käy selväksi se, mikä on niiden eri markkinaosapuolten osuus laskusta, joiden osalta rekisteröity raportointimekanismi ilmoittaa tietoja. Jotta rekisteröidyille raportointimekanismeille ei aiheutuisi tarpeetonta taloudellista rasitetta, suuret laskut olisi voitava maksaa erissä viraston kanssa sovitusti. Sen päättäminen, missä määrin rekisteröityjä raportointimekanismeja olevat sähkön tai kaasun siirtoverkonhaltijat voivat periä verkon käyttäjiltä verkkotariffeina niitä kustannuksia, jotka aiheutuvat siitä, että rekisteröityjen raportointimekanismien on maksettava virastolle maksuja, kuuluu Euroopan parlamentin ja neuvoston direktiivin (EU) 2019/944 (6) 59 artiklan 1 kohdan ja Euroopan parlamentin ja neuvoston direktiivin (EU) 2009/73/EY (7) 41 artiklan 1 kohdan mukaisiin jäsenvaltioiden sääntelyviranomaisten tehtäviin ja valtuuksiin.
                  
               
                     (12)
                  
                  
                     Maksujen olisi asetuksen (EU) 2019/942 32 artiklan 2 kohdan mukaisesti oltava oikeassa suhteessa kustannustehokkaasti tuotetuista asiaankuuluvista palveluista aiheutuviin kustannuksiin ja riittäviä kyseisten kustannusten kattamiseksi, ja ne olisi asetettava sellaiselle tasolle, että varmistetaan niiden syrjimättömyys ja vältetään aiheuttamasta kohtuutonta taloudellista tai hallinnollista rasitetta markkinaosapuolille tai niiden puolesta tiedot ilmoittaville tahoille.
                  
               
                     (13)
                  
                  
                     Asianomaisten palvelujen ja siten myös maksuilla katettaviksi kelpaavien viraston kustannusten tärkeimmät kustannustekijät ovat rekisteröityjen raportointimekanismien lukumäärä, niiden markkinaosapuolten lukumäärä, joiden osalta rekisteröidyt raportointimekanismit ilmoittavat tietoja, sekä rekisteröityjen raportointimekanismien ilmoittamien tietojen määrä ja ominaispiirteet. Näiden kustannustekijöiden huomioon ottamiseksi maksun, joka kunkin rekisteröidyn raportointimekanismin on maksettava, olisi koostuttava kiinteästä määrästä eli kiinteästä osallistumismaksukomponentista ja muuttuvasta määrästä, joka on liiketoimitietoihin perustuva maksukomponentti, joka riippuu siitä, monenko markkinaosapuolen osalta rekisteröity raportointimekanismi ilmoittaa tietoja, sekä ilmoitettujen tietojen määrästä ja ominaispiirteistä.
                  
               
                     (14)
                  
                  
                     Kiinteän määrän olisi vastattava kustannuksia, joita virastolle aiheutuu rekisteröityjen raportointimekanismien rekisteröintihakemusten käsittelystä sekä sen varmistamisesta, että jo rekisteröidyt raportointimekanismit täyttävät jatkuvasti täytäntöönpanoasetuksen (EU) N:o 1348/2014 11 artiklassa vahvistetut vaatimukset. Koska näitä kustannuksia aiheutuu virastolle riippumatta siitä, ilmoittavatko rekisteröidyt raportointimekanismit liiketoimitietoja vai perustietoja, kaikkien rekisteröityjen raportointimekanismien olisi maksettava kiinteä määrä.
                  
               
                     (15)
                  
                  
                     Jotta ei aiheutettaisi rekisteröidyille raportointimekanismeille kohtuutonta taloudellista rasitetta, 6 artiklassa tarkoitetun muuttuvan määrän olisi kuvastettava liiketoimitietojen määrää, joka linkittyy kaupankäynnin määrään ja siten rekisteröidyn raportointimekanismin mahdollisiin tuloihin. Muuttuvassa maksukomponentissa olisi otettava huomioon, että monet rekisteröidyt raportointimekanismit ilmoittavat tietoja lukuisilta markkinaosapuolilta, jotka usein toimivat useilla järjestäytyneillä markkinapaikoilla ja käyttävät eri kauppakanavia.
                  
               
                     (16)
                  
                  
                     Täytäntöönpanoasetuksen (EU) N:o 1348/2014 4 artiklan 1 kohdan b ja c alakohdassa jätetään asetuksen (EU) N:o 1227/2011 mukaisen jatkuvan tietojen ilmoittamisen ulkopuolelle pienet sähkön tai kaasun tuottajat, jotka ovat usein uusiutuvan energian tuottajia. Maksujen käyttöönotto ei näin ollen saisi aiheuttaa taloudellista rasitetta tällaisille tuottajille.
                  
               
                     (17)
                  
                  
                     Virasto kerää perustietoja, kuten tietoja sähkön ja maakaasun tuotanto-, varastointi-, kulutus- tai siirtolaitosten kapasiteetista ja käytöstä tai nesteytetyn maakaasun käsittelylaitosten kapasiteetista ja käytöstä, ainoastaan täydentääkseen kerättäviä liiketoimitietoja, kuten toimeksiantoja, kauppoja, vakioimattomia sopimuksia tai siirtosopimuksia koskevia tietoja. Perustietoja ei sen vuoksi tulisi ottaa huomioon muuttuvaa maksukomponenttia määritettäessä. Koska rekisteröidyn raportointimekanismin asema sinänsä on virastolle merkittävä kustannustekijä, niiden rekisteröityjen raportointimekanismien, jotka ilmoittavat perustietoja, olisi kuitenkin maksettava kiinteä maksukomponentti.
                  
               
                     (18)
                  
                  
                     Jotta markkinoiden väärinkäyttö havaitaan tehokkaasti, virasto kerää tietoja paitsi kaupoista ja muista sopimuksista myös huomattavan määrän tietoja kauppaa koskevista toimeksiannoista, jotka on annettu energiapörssien kaltaisilla järjestäytyneillä markkinapaikoilla. Sen vuoksi maksujärjestelmän olisi katettava myös kauppaa koskevat toimeksiannot kustannusten oikeasuhteisuuden varmistamiseksi. Samoista syistä maksujärjestelmän olisi katettava myös elinkaaritiedot.
                  
               
                     (19)
                  
                  
                     Maksujärjestelmä ei saisi syrjiä kaupankäyntiä järjestäytyneillä markkinapaikoilla. Sähkön tai maakaasun toimituksiin liittyvälle tukkutason energiatuotteiden kaupalle järjestäytyneillä markkinapaikoilla on ominaista korkeampi standardoinnin taso kuin tällaisten tuotteiden kaupalle järjestäytyneiden markkinapaikkojen ulkopuolella. Lisäksi järjestäytyneiltä markkinapaikoilta peräisin olevat liiketoimitiedot sisältävät kauppaa koskevat toimeksiannot. Markkinoiden kehityksestä sähkön tai maakaasun toimitussopimusten kaupassa, kuten algoritmisessa ja huippunopeassa kaupassa, on tulossa yhä tärkeämpää, minkä vuoksi järjestäytyneiltä markkinapaikoilta ilmoitetaan yhä enemmän kauppaa koskevia toimeksiantoja vakioitua toimitussopimusta kohden verrattuna järjestäytyneiden markkinapaikkojen ulkopuolella tehtyihin toimitussopimuksiin. Tukkutason energiatuotteita koskevia liiketoimitietoja, jotka liittyvät järjestäytyneiltä markkinapaikoilta peräisin olevan sähkön tai maakaasun toimituksiin, olisi sen vuoksi painotettava eri tavalla kuin järjestäytyneiden markkinapaikkojen ulkopuolelta peräisin olevia liiketoimitietoja muuttuvaa maksukomponenttia määritettäessä.
                  
               
                     (20)
                  
                  
                     Sähkön tai maakaasun siirtoon liittyville tukkutason energiatuotteille on ominaista samantasoinen sopimusten standardointi riippumatta siitä, käydäänkö niillä kauppaa järjestäytyneillä markkinapaikoilla vai niiden ulkopuolella, ja kilpailu järjestäytyneillä markkinapaikoilla käytävän kaupan ja järjestäytyneiden markkinapaikkojen ulkopuolella käytävän kaupan välillä on vähäistä. Tällaisten tuotteiden osalta maksujärjestelmässä ei sen vuoksi tulisi tehdä eroa järjestäytyneiltä markkinapaikoilta peräisin olevien liiketoimitietojen ja järjestäytyneiden markkinapaikkojen ulkopuolelta peräisin olevien liiketoimitietojen välillä.
                  
               
                     (21)
                  
                  
                     Koska maksut määritetään kokonaisuudessaan tässä päätöksessä ja virasto vahvistaa saamiset tämän päätöksen perusteella, laskujen olisi viraston varainhoitoasetuksen 71 artiklan mukaisesti oltava veloitusilmoituksia.
                  
               
                     (22)
                  
                  
                     Viraston varainhoitoasetuksen 71 artiklan mukaan virasto saa tarjota palveluja vasta sen jälkeen, kun vastaava maksu on suoritettu kokonaisuudessaan. Koska maksut määritetään edellisenä vuonna ilmoitettujen liiketoimitietojen perusteella, saamiset voidaan vahvistaa ja laskut lähettää vasta kunkin vuoden alussa. Rekisteröityjen raportointimekanismien olisi kuitenkin voitava jatkuvasti ilmoittaa tietoja virastolle, eli myös ennen kuin ne ovat maksaneet laskun kyseiseltä vuodelta. Jos rekisteröity raportointimekanismi ei kuitenkaan maksa laskua ajoissa, virastolla olisi oltava mahdollisuus lakkauttaa kyseisen tahon mahdollisuus ilmoittaa tietoja, vaikka taho onkin täytäntöönpanoasetuksen (EU) N:o 1348/2014 11 artiklan mukaisesti rekisteröity.
                  
               
                     (23)
                  
                  
                     Vuoden 2021 olisi oltava ensimmäinen vuosi, jolloin rekisteröityjen raportointimekanismien on maksettava maksut, joilla katetaan ohjelma-asiakirjassa, joka viraston johtokunnan on asetuksen (EU) 2019/942 20 artiklan mukaisesti määrä hyväksyä 31 päivään joulukuuta 2020 mennessä, yksilöidyt maksuilla katettaviksi kelpaavat kustannukset.
                  
               
                     (24)
                  
                  
                     Kun maksujärjestelmää ryhdytään soveltamaan, rekisteröidyillä raportointimekanismeilla olisi oltava mahdollisuus harkita, haluavatko ne säilyttää rekisteröintinsä virastossa. Sen vuoksi niiden olisi myös sen jälkeen, kun ne ovat saanet laskun vuosimaksusta, voitava välttää maksun maksaminen ilmoittamalla virastolle, että ne haluavat lakata olemasta rekisteröityjä raportointimekanismeja. Tällöin niille olisi annettava aikaa toteuttaa vaihtoehtoisia ratkaisuja asetuksen (EU) N:o 1227/2011 mukaisten velvoitteidensa täyttämiseksi esimerkiksi käyttämällä toisen rekisteröidyn raportointimekanismin palveluja. Rekisteröityjen raportointimekanismien olisi ensimmäisen vuoden jälkeisinä vuosina voitava päättää ennen kunkin vuoden loppua, haluavatko ne säilyttää asemansa vai eivät, eikä niillä saisi olisi oikeutta minkäänlaiseen maksettujen maksujen palautukseen tai maksujen perimättä jättämiseen.
                  
               
                     (25)
                  
                  
                     Asetuksen (EU) 2019/942 32 artiklan 2 kohdassa edellytetään, että komissio tarkastelee säännöllisesti maksujen tasoa. Tämä olisi tehtävä yhdessä asetuksen (EU) 2019/942 45 artiklan mukaisten viraston suoritustason arviointien kanssa. Tällainen vaatimus ei estä komissiota tarkistamasta maksujärjestelmää näistä arvioinneista erillään.
                  
               
                     (26)
                  
                  
                     Tämän päätöksen olisi tultava voimaan kolmantena päivänä sen jälkeen, kun se on julkaistu, koska 3 artiklan 1 ja 2 kohdassa tarkoitettu viraston ohjelma-asiakirja vuosiksi 2021–2023 on määrä hyväksyä joulukuussa 2020. Koska vuosi 2021 on ensimmäinen vuosi, jona rekisteröityjen raportointimekanismien on maksettava maksuja, tätä komission päätöstä, lukuun ottamatta sen 3 artiklan 1 ja 2 kohtaa, ei tulisi soveltaa sen voimaantulosta vaan 1 päivästä tammikuuta 2021,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kohde
            Tässä päätöksessä vahvistetaan Euroopan unionin energia-alan sääntelyviranomaisten yhteistyövirastolle, jäljempänä ’virasto’, markkinaosapuolten tai niiden puolesta tiedot ilmoittavien tahojen asetuksen (EU) N:o 1227/2011 8 artiklan mukaisesti ilmoittamien tietojen keräämisestä, käsittelystä, prosessoinnista ja analysoinnista maksettavat maksut ja niiden maksutapa.
         
         
            2 artikla
            Määritelmät
            Tässä asetuksessa sovelletaan täytäntöönpanoasetuksen (EU) N:o 1348/2014 2 artiklan 1 ja 4 kohdassa vahvistettuja ’perustiedon’ ja ’järjestäytyneen markkinapaikan’ määritelmiä.
            Lisäksi tässä asetuksessa tarkoitetaan:
            
                        1)
                     
                     
                        ’rekisteröidyllä raportointimekanismilla’ tahoa, jonka virasto on täytäntöönpanoasetuksen (EU) N:o 1348/2014 11 artiklan mukaisesti rekisteröinyt liiketoimitietojen tai perustietojen ilmoittamista varten;
                     
                  
                        2)
                     
                     
                        ’liiketoimitiedolla’ yksittäistä tietokokonaisuutta, joka sisältää yksityiskohtaiset tiedot kaupasta, kauppaa koskevasta toimeksiannosta tai sopimuksesta, tai joka sisältää elinkaaritietoja, kuten kauppojen, kauppaa koskevien toimeksiantojen tai sopimusten muutokset, ennenaikainen irtisanominen tai oikaisut, ja joka ilmoitetaan virastolle täytäntöönpanoasetuksen (EU) N:o 1348/2014 3 artiklan mukaisesti;
                     
                  
                        3)
                     
                     
                        ’markkinaosapuolella’ tahoa, jonka jäsenvaltion sääntelyviranomainen on asetuksen (EU) N:o 1227/2011 9 artiklan mukaisesti rekisteröinyt.
                     
                  
         
            3 artikla
            Maksuilla katettavat kustannukset
            
               1.   Talousarvion sisältävässä ohjelma-asiakirjassa, jonka viraston johtokunta hyväksyy asetuksen (EU) 2019/942 20 artiklan mukaisesti vuosittain 31 päivään joulukuuta mennessä, jäljempänä ’ohjelma-asiakirja’, on yksilöitävä kustannukset, jotka kelpaavat katettaviksi maksuilla seuraavana vuonna, ja esitettävä arvio maksuilla katettaviksi kelpaavista kustannuksista, jotka on tarkoitus rahoittaa maksuilla vielä kahden vuoden ajan sen jälkeen. Maksuilla katettaviksi kelpaavia kustannuksia ovat ne kustannukset, yleiskustannukset mukaan luettuina, joita virastolle aiheutuu rekisteröityjen raportointimekanismien ilmoittamien tietojen keräämisestä, käsittelystä, prosessoinnista ja analysoinnista.
            
            
               2.   Ohjelma-asiakirjassa vahvistetaan seuraavana vuonna maksuilla katettava määrä. Tämä määrä ei saa
               
                           a)
                        
                        
                           ylittää 1 kohdan mukaisia maksuilla katettaviksi kelpaavia kustannuksia;
                        
                     
                           b)
                        
                        
                           olla yhtä suuri tai suurempi kuin unionin talousarvion mukainen unionin rahoitusosuus virastolle kyseisenä vuonna.
                        
                     
            
               3.   Virasto antaa yksityiskohtaiset tiedot edellisenä vuonna perittyjen maksujen määrästä ja maksuilla katetuista kustannuksista viraston varainhoitoasetuksen 48 artiklan mukaisessa konsolidoidussa vuotuisessa toimintakertomuksessa. Virasto julkistaa asiaankuuluvat kertomuksen osat.
            
         
         
            4 artikla
            Maksuvelvollisuus
            
               1.   Kunkin rekisteröidyn raportointimekanismin on maksettava 5 artiklan mukaisesti määritetty vuosimaksu. Kaikki maksut suoritetaan euroina.
            
            
               2.   Virasto lähettää viimeistään kunkin vuoden 31 päivänä tammikuuta kullekin rekisteröidylle raportointimekanismille vuosimaksusta laskun, joka on maksettava neljän viikon kuluessa. Laskussa on annettava yksityiskohtaiset tiedot siitä, miten maksu on määritetty. Virasto ja rekisteröity raportointijärjestelmä voivat sopia yhdessä, että yli 250 000 euron suuruiset laskut maksetaan erissä. Viimeinen maksuerä on maksettava viimeistään 30 päivänä syyskuuta.
            
            
               3.   Jos jokin taho hakee rekisteröimistä rekisteröidyksi raportointimekanismiksi, virasto lähettää sille laskun, jonka määrä on 50 prosenttia 5 artiklan 1 kohdan a alakohdan mukaisesta kiinteästä osallistumismaksukomponentista, ja hyväksyy hakemuksen vasta sen jälkeen, kun lasku on maksettu. Jos virasto hylkää hakemuksen, koska hakijataho ei täytä täytäntöönpanoasetuksen (EU) N:o 1348/2014 11 artiklan mukaisia vaatimuksia, hakijataholla ei ole oikeutta saada palautusta maksetusta maksusta. Sen jälkeen, kun jokin taho on rekisteröity rekisteröidyksi raportointimekanismiksi, virasto lähettää sille laskun, joka kattaa jäljellä olevan maksun, joka on 50 prosenttia 5 artiklan 1 kohdan a alakohdan mukaisesta kiinteästä osallistumismaksukomponentista, ja joka kattaa, ellei rekisteröity raportointimekanismi ilmoita ilmoittavansa ainoastaan perustietoja, 6 artiklan 4 kohdan mukaisen liiketoimitietoihin perustuvan maksukomponentin.
            
            
               4.   Rekisteröidyillä raportointimekanismeilla, joiden rekisteröinti virastossa lakkautetaan, ei ole oikeutta minkäänlaiseen maksettujen maksujen palautukseen eikä maksujen perimättä jättämiseen. Niiden on maksettava maksu kyseiseltä vuodelta kokonaisuudessaan, jolleivät ne ole ilmoittaneet virastolle viimeistään edellisen vuoden 31 päivänä joulukuuta, etteivät ne enää halua olla viraston rekisteröimiä.
            
         
         
            5 artikla
            Yksilöllisten vuosimaksujen määrittäminen
            
               1.   Vuosimaksu, joka rekisteröidyn raportointijärjestelmän on maksettava, on seuraavien maksukomponenttien summa:
               
                           a)
                        
                        
                           kiinteä 9 000 euron suuruinen osallistumismaksukomponentti;
                        
                     
                           b)
                        
                        
                           liiketoimitietoihin perustuva maksukomponentti, joka määritetään 6 artiklan mukaisesti, paitsi jos rekisteröity raportointimekanismi ilmoittaa ainoastaan perustietoja;
                        
                     
                           c)
                        
                        
                           tapauksen mukaan positiivinen tai negatiivinen oikaisumäärä, joka tasapainottaa edellisenä vuonna maksetun liiketoimitietoihin perustuvan maksukomponentin ja sen liiketoimitietoihin perustuvan maksukomponentin väliset erot, joka olisi maksettu kyseisen vuoden tosiasiallisten ilmoitettujen tietojen perusteella.
                        
                     Edellä 1 kohdan c alakohdassa tarkoitettu oikaisumäärä määritetään vähentämällä edellisenä vuonna määritetty liiketoimitietoihin perustuva maksukomponentti kuluvana vuonna määritetystä liiketoimitietoihin perustuvasta maksukomponentista.
               Jos kyseessä on rekisteröity raportointimekanismi, joka on rekisteröity hiljattain edellisenä vuonna, 1 kohdan c alakohdan mukainen oikaisumäärä määritetään vähentämällä 6 artiklan 4 kohdan mukainen määrä 6 artiklan 5 kohdan mukaisesti kuluvan vuoden osalta määritetystä liiketoimintatietoihin perustuvasta maksukomponentista sen jälkeen, kun jäljempänä mainittu on jaettu 365:llä ja tulos on kerrottu rekisteröintipäivän ja edellisen vuoden lopun välisellä kalenteripäivien lukumäärällä.
               Edellä 1 kohdan c alakohdassa tarkoitettu negatiivinen oikaisumäärä ei saa olla suurempi kuin kuluvan vuoden osalta määritetty liiketoimitietoihin perustuva maksukomponentti.
            
            
               2.   Jos kullekin rekisteröidylle raportointimekanismille 1 kohdan mukaisesti määritettyjen yksittäisten maksujen summa ylittää 3 artiklan 2 kohdan mukaisilla maksuilla katettavan määrän, yksilöllistä maksua, joka kunkin rekisteröidyn raportointimekanismin on maksettava, alennetaan kertomalla se vähennyskertoimella, joka lasketaan seuraavasti:
               
                  
            
         
         
            6 artikla
            Liiketoimitietoihin perustuvan maksukomponentin määrittäminen
            
               1.   Liiketoimitietoihin perustuva maksukomponentti määritetään kunkin rekisteröidyn raportointimekanismin edellisenä vuonna ilmoittamien liiketoimitietojen perusteella seuraavasti:
               
                           a)
                        
                        
                           Virasto yksilöi kunkin rekisteröidyn raportointimekanismin tietoklusterit. Yhden tietoklusterin on koostuttava yhdestä seuraavista:
                           
                                       i)
                                    
                                    
                                       kaikki liiketoimitiedot, jotka koskevat täytäntöönpanoasetuksen (EU) N:o 1348/2014 3 artiklan 1 kohdan a alakohdan mukaisia tukkutason energiatuotteita, jotka ovat peräisin tietyltä markkinaosapuolelta, joka käyttää tiettyä järjestäytynyttä markkinapaikkaa;
                                    
                                 
                                       ii)
                                    
                                    
                                       kaikki liiketoimitiedot, jotka koskevat täytäntöönpanoasetuksen (EU) N:o 1348/2014 3 artiklan 1 kohdan a alakohdan mukaisia tukkutason energiatuotteita, jotka ovat peräisin tietyltä markkinaosapuolelta, joka ei käytä tiettyä järjestäytynyttä markkinapaikkaa;
                                    
                                 
                                       iii)
                                    
                                    
                                       kaikki liiketoimitiedot, jotka koskevat täytäntöönpanoasetuksen (EU) N:o 1348/2014 3 artiklan 1 kohdan b alakohdan mukaisia tukkutason energiatuotteita, jotka ovat peräisin tietyltä markkinaosapuolelta;
                                    
                                 
                     
                           b)
                        
                        
                           virasto yksilöi kunkin a alakohdassa tarkoitetun tietoklusterin osalta 2 tai 3 kohdan mukaisen maksun alakomponentin;
                        
                     
                           c)
                        
                        
                           liiketoimitietoihin perustuva maksukomponentti on b alakohdan mukaisesti yksilöityjen alakomponenttien summa.
                        
                     
            
               2.   Edellä 1 kohdan a alakohdan i ja iii alakohdan mukaiset maksun alakomponentit tietoklustereittain liiketoimitietojen osalta ovat seuraavat:
               
                           Liiketoimitiedot tietoklustereittain
                        
                        
                           Maksun alakomponentti euroina
                        
                     
                           1–1 000 
                        
                        
                           250
                        
                     
                           1 001 –10 000 
                        
                        
                           500
                        
                     
                           10 001 –100 000 
                        
                        
                           1 000 
                        
                     
                           100 001 –1 miljoona
                        
                        
                           2 000 
                        
                     
                           Yli 1 miljoonaa mutta enintään 10 miljoonaa
                        
                        
                           4 000 
                        
                     
                           Yli 10 miljoonaa mutta enintään 100 miljoonaa
                        
                        
                           8 000 
                        
                     
                           Yli 100 miljoonaa
                        
                        
                           16 000 
                        
                     
            
               3.   Maksujen alakomponentit tietoklustereittain 1 kohdan a alakohdan ii alakohdan mukaisten liiketoimitietojen osalta ovat seuraavat:
               
                           Liiketoimitiedot tietoklustereittain
                        
                        
                           Maksun alakomponentti euroina
                        
                     
                           1–100
                        
                        
                           250
                        
                     
                           101–1 000 
                        
                        
                           500
                        
                     
                           1 001 –10 000 
                        
                        
                           1 000 
                        
                     
                           10 001 –100 000 
                        
                        
                           2 000 
                        
                     
                           100 001 –1 miljoona
                        
                        
                           4 000 
                        
                     
                           Yli 1 miljoonaa mutta enintään 10 miljoonaa
                        
                        
                           8 000 
                        
                     
                           Yli 10 miljoonaa
                        
                        
                           16 000 
                        
                     
            
               4.   Kun kyseessä on hiljattain rekisteröity raportointimekanismi, liiketoimitietoihin perustuva maksukomponentti rekisteröintivuonna on 65 euroa kultakin kalenteripäivältä rekisteröintipäivästä vuoden loppuun. Rekisteröity raportointimekanismi ja virasto voivat sopia keskenään erilaisesta määrästä, joka vastaa paremmin rekisteröidyltä raportointimekanismilta odotettavaa tietojen ilmoittamista.
            
            
               5.   Jos kyseessä on rekisteröity raportointimekanismi, joka on rekisteröity vasta edellisenä vuonna, kutakin tietoklusterin liiketoimitietojen määrää mukautetaan ennen maksujen alakomponenttien yksilöimistä seuraavasti:
               
                  
            
         
         
            7 artikla
            Täytäntöönpanon valvonta
            
               1.   Viraston 4 artiklan 2 tai 3 kohdan mukaisesti lähettämät laskut ovat viraston varainhoitoasetuksen 71 artiklan mukaisia veloitusilmoituksia.
            
            
               2.   Virasto toteuttaa kaikki tarvittavat oikeudelliset toimet sen varmistamiseksi, että laskut maksetaan kokonaisuudessaan, soveltamalla viraston varainhoitoasetuksen asiaankuuluvia sääntöjä, mukaan lukien viivästyskorkoja ja takaisinperintää koskevat säännöt.
            
            
               3.   Jos rekisteröidyn raportointimekanismin maksu on ainakin kuukauden myöhässä, virasto voi päättää lakkauttaa rekisteröidyn raportointimekanismin mahdollisuuden ilmoittaa tietoja virastolle, kunnes maksu on maksettu kokonaisuudessaan.
            
         
         
            8 artikla
            Siirtymäsäännöt vuonna 2021
            Vuonna 2021 maksettaviin maksuihin sovelletaan seuraavia erityissääntöjä:
            
                        a)
                     
                     
                        aikaisin määräaika, jonka virasto voi 4 artiklan 2 kohdan mukaisesti asettaa laskujen maksamiselle, on 31 päivä maaliskuuta 2021;
                     
                  
                        b)
                     
                     
                        rekisteröityjä raportointimekanismeja, jotka ilmoittavat virastolle viimeistään 31 päivänä maaliskuuta 2021, etteivät ne enää halua olla viraston rekisteröimiä, ei velvoiteta maksamaan maksua. Niiden on voitava ilmoittaa tietoja 30 päivään kesäkuuta 2021 saakka;
                     
                  
                        c)
                     
                     
                        rekisteröityjä raportointimekanismeja, jotka eivät suorita maksua, voidaan 7 artiklan 3 kohdan mukaisesti estää ilmoittamasta virastolle tietoja aikaisintaan 1 päivästä heinäkuuta 2021;
                     
                  
                        d)
                     
                     
                        5 artiklan 1 kohdan c alakohtaa ei sovelleta vuonna 2021 perittäviin maksuihin.
                     
                  
         
            9 artikla
            Arviointi
            Komissio arvioi tämän päätöksen täytäntöönpanoa viimeistään 5 päivänä heinäkuuta 2024 ja sen jälkeen viiden vuoden välein yhdessä asetuksen (EU) 2019/942 45 artiklan nojalla tehtävän arvioinnin kanssa.
         
         
            10 artikla
            Voimaantulo ja soveltaminen
            Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Tätä päätöstä sovelletaan 1 päivästä tammikuuta 2021.
            Tämän asetuksen 3 artiklan 1 ja 2 kohtaa sovelletaan kuitenkin päätöksen voimaantulopäivästä lähtien.
         
         
            Tehty Brysselissä 17 päivänä joulukuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 158, 14.6.2019, s. 22.
         
            (2)  Euroopan parlamentin ja neuvoston asetus (EU) N:o 1227/2011, annettu 25 päivänä lokakuuta 2011, energian tukkumarkkinoiden eheydestä ja tarkasteltavuudesta (EUVL L 326, 8.12.2011, s. 1).
         
            (3)  Komission delegoitu asetus (EU) 2019/715, annettu 18 päivänä joulukuuta 2018, Euroopan parlamentin ja neuvoston asetuksen (EU, Euratom) 2018/1046 70 artiklassa tarkoitettuja, SEUT-sopimuksen ja Euratomin perustamissopimuksen nojalla perustettuja elimiä koskevasta varainhoidon puiteasetuksesta (EUVL L 122, 10.5.2019, s. 1).
         
            (4)  Energia-alan sääntelyviranomaisten yhteistyöviraston johtokunnan päätös N:o 8/2019, annettu 21 päivänä kesäkuuta 2019, energia-alan sääntelyviranomaisten yhteistyöviraston varainhoitoasetuksesta.
         
            (5)  Komission täytäntöönpanoasetus (EU) N:o 1348/2014, annettu 17 päivänä joulukuuta 2014, tietojen ilmoittamisesta energian tukkumarkkinoiden eheydestä ja tarkasteltavuudesta annetun Euroopan parlamentin ja neuvoston asetuksen (EU) N:o 1227/2011 8 artiklan 2 ja 6 kohdan täytäntöönpanemiseksi (EUVL L 363, 18.12.2014, s. 121).
         
            (6)  Euroopan parlamentin ja neuvoston direktiivi (EU) 2019/944, annettu 5 päivänä kesäkuuta 2019, sähkön sisämarkkinoita koskevista yhteisistä säännöistä ja direktiivin 2012/27/EU muuttamisesta (EUVL L 158, 14.6.2019, s. 125).
         
            (7)  Euroopan parlamentin ja neuvoston direktiivi 2009/73/EY, annettu 13 päivänä heinäkuuta 2009, maakaasun sisämarkkinoita koskevista yhteisistä säännöistä ja direktiivin 2003/55/EY kumoamisesta (EUVL L 211, 14.8.2009, s. 94).